**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

**ΠΕΔ -Β- ………** ΕΚΔΟΣΗ: 1η

**ΥΠΗΡΕΣΙΕΣ ΤΕΧΝΙΚΗΣ ΥΠΟΣΤΗΡΙΞΗΣ**

**ΜΗΧΑΝΗΜΑΤΩΝ – ΕΙΔΙΚΟΠΟΙΗΜΕΝΩΝ ΟΧΗΜΑΤΩΝ ΜΧ**

**ΙΑΝΟΥΑΡΙΟΣ 2025**

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ**

|  |
| --- |
| **ΑΔΙΑΒΑΘΜΗΤΟ – ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |

**ΠΙΝΑΚΑΣ ΠΕΡΙΕΧΟΜΕΝΩΝ**

|  |  |
| --- | --- |
|  | ΣΕΛΙΔΑ |
| 1. ΠΕΔΙΟ ΕΦΑΡΜΟΓΗΣ | 3 |
| 2. ΣΧΕΤΙΚΑ ΕΓΓΡΑΦΑ | 3 |
| 3. ΤΑΞΙΝΟΜΗΣΗ | 3 |
| 4. ΤΕΧΝΙΚΑ ΧΑΡΑΚΤΗΡΙΣΤΙΚΑ | 4-8 |
| 5. ΣΥΣΚΕΥΑΣΙΑ/ΕΠΙΣΗΜΑΝΣΕΙΣ | 8 |
| 6. ΑΠΑΙΤΗΣΕΙΣ ΣΥΜΜΟΡΦΩΣΗΣ | 8-10 |
| 7. ΥΠΗΡΕΣΙΕΣ /ΥΠΟΣΤΗΡΙΞΗ | 10-11 |
| 8. ΛΟΙΠΕΣ ΑΠΑΙΤΗΣΕΙΣ | 11 |
| 9. ΠΕΡΙΕΧΟΜΕΝΟ ΠΡΟΣΦΟΡΑΣ | 11 |
| 10. ΣΗΜΕΙΩΣΕΙΣ | 11-12 |
| 11. ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ | 13 |
| ΠΡΟΤΑΣΕΙΣ ΒΕΛΤΙΩΣΗΣ ΠΡΟΔΙΑΓΡΑΦΗΣ ΕΝΟΠΛΩΝ ΔΥΝΑΜΕΩΝ  ΠΡΟΣΘΗΚΗ Ι: ΔΕΛΤΙΟ ΟΠΤΙΚΟΥ ΕΛΕΓΧΟΥ (ΥΠΟΔΕΙΓΜΑ)  ΠΡΟΣΘΗΚΗ ΙΙ: ΔΕΛΤΙΟ ΔΥΝΑΜΙΚΟΥ ΕΛΕΓΧΟΥ (ΥΠΟΔΕΙΓΜΑ) |  |
|  |  |

**1. ΠΕΔΙΟ ΕΦΑΡΜΟΓΗΣ**

Σκοπός της παρούσας ΠΕΔ είναι η διατύπωση των απαιτήσεων για την παροχή υπηρεσιών τεχνικής υποστήριξης μηχανημάτων και ειδικοποιημένων οχημάτων ΜΧ.

**2. ΣΧΕΤΙΚΑ ΕΓΓΡΑΦΑ**

**2.1** STANAG 3150 Κωδικοποίηση – Ενιαίο Σύστημα Ταξινόμησης των Υπό Προμήθεια Υλικών για τις Ένοπλες Δυνάμεις των Κρατών Μελών του ΝΑΤΟ.

**2.2** STANAG 3151 Κωδικοποίηση – Ενιαίο Σύστημα Αναγνώρισης Υλικών για τις Ένοπλες Δυνάμεις των Κρατών Μελών του ΝΑΤΟ.

**2.3** STANAG 4177 Κωδικοποίηση – Ενιαίο Σύστημα Απόκτησης Δεδομένων.

**2.4** STANAG 4438 Ed:2 Codification of Equipment – Uniform System of Dissemination of Data Associated with NATO Stock Numbers.

**2.5** STANAG 4107 Mutual Acceptance of Government Quality Assurance and Usage of the Allied Quality Assurance Publications.

**2.6** STANAG 4199 Κωδικοποίηση – Ενιαίο Σύστημα Ανταλλαγής Δεδομένων Διαχείρισης Υλικών.

**2.7 ΝΟΜΟΘΕΣΙΑ**

**2.7.1**  Ν.3433/06 (ΦΕΚ 20 Α'), «Προμήθειες Αμυντικού Υλικού των ΕΔ».

**2.7.2** Ν.3978/11 (ΦΕΚ 137 Α'), « Δημόσιες Συμβάσεις Έργων, Υπηρεσιών και Προμηθειών στους τομείς της Άμυνας και της Ασφάλειας – Εναρμόνιση με την Οδηγία 2009/81/ΕΚ-Ρύθμιση Θεμάτων του Υπουργείου Εθνικής Άμυνας».

**2.7.3**  Ν.3978/11 (ΦΕΚ 137 Α'), « Δημόσιες Συμβάσεις Έργων, Υπηρεσιών και Προμηθειών στους τομείς της Άμυνας και της Ασφάλειας – Εναρμόνιση με την Οδηγία 2009/81/ΕΚ-Ρύθμιση Θεμάτων του Υπουργείου Εθνικής Άμυνας».

**2.7.4**  Νόμος 4412/16 (ΦΕΚ Α΄ 147/8-8-16) «Δημόσιες Συμβάσεις Έργων, Προμηθειών και Υπηρεσιών». Προσαρμογή στις οδηγίες 2014/24/ΕΕ και 2014/25/ΕΕ.

**2.7.5**  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ, όπως τροποποιήθηκε και ισχύει.

**2.7.6**  Το καθορισμένο με το Π.Δ 57/2010 σήμα «CE».

**2.8 ΠΡΟΤΥΠΑ**

**2.8.1**  ISO 17025 «General requirements for the competence of testing and calibration laboratories».

**2.8.2**  ΕΛΟΤ ΕΝ ISO 9001 «Σύστημα διαχείρισης της ποιότητας - απαιτήσεις» (της ισχύουσας έκδοσης) ».

**2.8.3**  ΕΛΟΤ ΕΝ ISO 14001 «Σύστημα περιβαλλοντικής διαχείρισης».

**2.8.4**  AQAP-2110 «NATO Quality Assurance Requirements for Design, Development and Production».

**2.9** Τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, ισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.

**2.10**  Πιστοποιητικό Εξέτασης τύπου Ε.Κ. (EC ή EU TYPE EXAMINATION CERTIFICATE) σύμφωνα με τον κανονισμό (ΕΕ) 2016/425.

**3. ΤΑΞΙΝΟΜΗΣΗ**

Ο κωδικός CPV της παρεχόμενης υπηρεσίας, με βάση τον Κανονισμό 213/2008/ΕΚ, είναι 71356300-1 (Υπηρεσίες Τεχνικής Υποστήριξης) ή/και 50000000-5 (Υπηρεσίες επισκευής και συντήρησης).

**4. ΤΕΧΝΙΚΑ ΧΑΡΑΚΤΗΡΙΣΤΙΚΑ**

**4.1**  **Ορισμός**

Η υπηρεσία τεχνικής υποστήριξης μηχανημάτων και ειδικοποιημένων οχημάτων ΜΧ αποτελεί παρεχόμενη εργασία, που συνίσταται στον αρχικό διαγνωστικό έλεγχο για τον εντοπισμό βλαβών σε μικρά – μεγάλα συγκροτήματα και λοιπά απάρτια μηχανημάτων και ειδικοποιημένων οχημάτων ΜΧ, στον καθορισμό των βασικών παραμέτρων της επισκευής και στη συνέχεια στην εκτέλεση εργασιών επισκευής.

**4.2 Γενικές απαιτήσεις**

**4.2.1**  Ο ΑΝΑΔΟΧΟΣ αναλαμβάνει την υποχρέωση να επισκευάζει υλικά (συγκροτήματα ή υποσυγκροτήματα) μηχανημάτων και ειδικοποιημένων οχημάτων ΜΧ.

**4.2.2** Τα προς επισκευή υλικά καθορίζονται στους Ειδικούς Όρους (ΕΟ) της εκάστοτε διαγωνιστικής διαδικασίας.

**4.2.3**  Μετά την ολοκλήρωση των απαιτούμενων εργασιών επισκευής, ο ΑΝΑΔΟΧΟΣ θα παραδίδει τα επισκευασμένα υλικά σε άρτια κατάσταση και αφού προηγουμένως έχει πραγματοποιηθεί ποιοτικός έλεγχος και κατάλληλη ρύθμιση τυχόν παραμέτρων (σύμφωνα με τα οριζόμενα στα τεχνικά εγχειρίδια του κατασκευαστή).

**4.2.4** Οι υπηρεσίες επισκευής θα παρέχονται σε τόπο και σε αντίστοιχο χώρο που θα διαθέτει ο ΑΝΑΔΟΧΟΣ για το σκοπό αυτό. Η μεταφορά του υλικού ή των υλικών, από τις εγκαταστάσεις της ΥΠΗΡΕΣΙΑΣ στο χώρο συντήρησης του ΑΝΑΔΟΧΟΥ, θα πραγματοποιείται με ευθύνη και οικονομική επιβάρυνση του ΑΝΑΔΟΧΟΥ.

**4.3 Καθορισμός Παρεχόμενων Υπηρεσιών**

**4.3.1** Αρχικός διαγνωστικός έλεγχος για τον εντοπισμό της βλάβης και τον καθορισμό των βασικών παραμέτρων της επισκευής.

**4.3.2**  Εργασίες επισκευής για την αντιμετώπιση των βλαβών που έχουν εντοπιστεί κατά τους ελέγχους ή/και αντικατάσταση των ανταλλακτικών που έχουν υποστεί φθορά με άλλα καινούρια, ώστε να αποκατασταθεί πλήρως η λειτουργική κατάσταση του συγκροτήματος/υποσυγκροτήματος.

**4.4 Αξιοπιστία**

**4.4.1**  Όλες οι εργασίες θα καθορίζονται και θα διενεργούνται για κάθε υλικό, σύμφωνα με τα οριζόμενα στα τεχνικά εγχειρίδια του κατασκευαστή (μέθοδος, διαδικασίες, συνθήκες, μέσα, συχνότητα κλπ). Τα τεχνικά εγχειρίδια θα παρέχονται, από την ΥΠΗΡΕΣΙΑ στον ΑΝΑΔΟΧΟ, κατόπιν αιτήματός του, με εξαίρεση τις περιπτώσεις υλικών στις οποίες, στο πλαίσιο συμβατικού δεσμού μεταξύ της Υπηρεσίας και τρίτου αντισυμβαλλόμενου, βρίσκεται εν ισχύ ρήτρα εχεμύθειας και εμπιστευτικότητας με αυτόν (τον αντισυμβαλλόμενο) για τη μη δημοσιοποίηση πληροφοριών, σχετικά με τα υλικά αυτά. Σε περίπτωση που ο ΑΝΑΔΟΧΟΣ δεν αιτηθεί το εγχειρίδιο, θεωρείται ότι το κατέχει, και οφείλει να εφαρμόζει τα αναγραφόμενα σε αυτό. Εάν υπάρχει έλλειψη εγχειριδίου, ο ΑΝΑΔΟΧΟΣ οφείλει, με δική του μέριμνα, να εξασφαλίσει προτάσεις του κατασκευαστή για τις εργασίες επισκευής. Σε περίπτωση μη ύπαρξης κατασκευαστή ή αντιπροσώπου του, υποβάλλει τις δικές του τεκμηριωμένες προτάσεις στην ΥΠΗΡΕΣΙΑ για έλεγχο και έγκριση.

**4.4.2** Οι προς ανάληψη εργασίες επισκευής θα πρέπει να προσυμφωνούνται εγγράφως και αναλυτικά από τις δύο πλευρές (ΥΠΗΡΕΣΙΑ - ΑΝΑΔΟΧΟΣ).

**4.4.3 Ακολουθουμένη διαδικασία**

**4.4.3.1** Μετά την αρχική ανάθεση και την προώθηση του προς υποστήριξη υλικού στις εγκαταστάσεις του ΑΝΑΔΟΧΟΥ, ο ΑΝΑΔΟΧΟΣ θα προβαίνει στον αρχικό Τεχνικό – Διαγνωστικό Έλεγχο.

**4.4.3.2** Ακολούθως και ανάλογα με τα αποτελέσματα, ο ΑΝΑΔΟΧΟΣ θα υποβάλει στην ΥΠΗΡΕΣΙΑ τα παρακάτω στοιχεία για έλεγχο και έγκριση υλοποίησης της επισκευής:

**4.4.3.2.1** Κόστος αρχικής επιθεώρησης (τεχνικός – διαγνωστικός έλεγχος) σε €, κατά περίπτωση.

**4.4.3.2.2** Κατάσταση με τα ευρήματα του τεχνικού ελέγχου και αποτελέσματα μετρήσεων των διαφόρων εξαρτημάτων.

**4.4.3.2.3** Αναλυτική κατάσταση των απαιτούμενων εργασιών επισκευής, των εργατοωρών και των ανταλλακτικών που απαιτούνται για την επισκευή, το κόστος αυτών και τυχόν μεταφορικών απόδοσης στην Υπηρεσία. Η κατάσταση απαιτούμενων εργασιών είναι δεσμευτική ως προς τον ΑΝΑΔΟΧΟ και με την πραγματοποίησή τους δεν δύναται εκ νέου να ακολουθηθεί η διαδικασία της παραγράφου 4.4.3.

**4.4.3.2.4** Πλήρες χρονοδιάγραμμα των εργασιών.

**4.4.3.4** Μετά την έγκριση ο ΑΝΑΔΟΧΟΣ θα προβαίνει στην επισκευή.

**4.4.4** Τυχόν τροποποιήσεις στη συμφωνηθείσα ροή εργασιών θα πρέπει προηγουμένως να γνωστοποιούνται στην ΥΠΗΡΕΣΙΑ για αποδοχή

**4.4.5**  Σε περίπτωση βλάβης που δεν μπορεί να επισκευαστεί, θα ενημερώνεται εγγράφως η ΥΠΗΡΕΣΙΑ για τη μη δυνατότητα εκτέλεσης της επισκευής. Με ευθύνη και οικονομική επιβάρυνση του ΑΝΑΔΟΧΟΥ θα αποδίδεται το βεβλαμμένο υλικό στην ΥΠΗΡΕΣΙΑ.

**4.4.6** Με μέριμνα του ΑΝΑΔΟΧΟΥ θα εφαρμοστούν οι νεότερες τεχνικές οδηγίες του κατασκευαστή κατά τον χρόνο εκτέλεσης των εργασιών επισκευής, οι οποίες θα του υποδειχθούν και θα ελεγχθούν από την ΥΠΗΡΕΣΙΑ.

**4.4.7**  Τυχόν παρέκκλιση ως προς τους χρόνους των επισκευών της παραγράφου 8.3 δύναται να γίνει αποδεκτή για τεχνικοοικονομικούς λόγους εφόσον προηγηθεί σχετική συμφωνία μεταξύ του ΑΝΑΔΟΧΟΥ και της ΥΠΗΡΕΣΙΑΣ.

**4.5 Ανταλλακτικά – Αναλώσιμα υλικά**

**4.5.1**  Όλα τα ανταλλακτικά θα είναι καινούρια, γνήσια, σύμφωνα με τον Αριθμό Ονομαστικού (Α/Ο) τους ή με τις προδιαγραφές του κατασκευαστή αν δεν υπάρχει Α/Ο.

**4.5.2** Για τον προσδιορισμό των ανταλλακτικών θα παρέχονται, από την ΥΠΗΡΕΣΙΑ στον ΑΝΑΔΟΧΟ τα αντίστοιχα εγχειρίδια, κατόπιν αιτήματός του, με εξαίρεση τις περιπτώσεις υλικών στις οποίες, στο πλαίσιο συμβατικού δεσμού μεταξύ της Υπηρεσίας και τρίτου αντισυμβαλλόμενου, βρίσκεται εν ισχύ ρήτρα εχεμύθειας και εμπιστευτικότητας με αυτόν (τον αντισυμβαλλόμενο) για τη μη δημοσιοποίηση πληροφοριών, σχετικά με τα υλικά αυτά. Σε περίπτωση που ο ΑΝΑΔΟΧΟΣ δεν αιτηθεί το εγχειρίδιο, θεωρείται ότι το κατέχει, και οφείλει να εφαρμόζει τα αναγραφόμενα σε αυτό. Εάν υπάρχει έλλειψη εγχειριδίου, ο ΑΝΑΔΟΧΟΣ οφείλει, με δική του μέριμνα, να εξασφαλίσει προτάσεις του κατασκευαστή για τα υλικά – ανταλλακτικά επισκευής. Σε περίπτωση μη ύπαρξης κατασκευαστή ή αντιπροσώπου του, υποβάλλει τις δικές του τεκμηριωμένες προτάσεις στην ΥΠΗΡΕΣΙΑ για έλεγχο και έγκριση.

**4.5.3** Σε περίπτωση ελαττωματικών ανταλλακτικών, ο ΑΝΑΔΟΧΟΣ αναλαμβάνει την υποχρέωση να τα αντικαταστήσει, χωρίς να επιβαρύνει την ΥΠΗΡΕΣΙΑ.

**4.5.4** Ο ΑΝΑΔΟΧΟΣ αναλαμβάνει την υποχρέωση να παρέχει κάλυψη σε όλα τα αναλώσιμα τα οποία θα απαιτηθούν σε κάθε φάση των παρεχόμενων υπηρεσιών.

**4.5.5**  Προς διαπίστωση των ανωτέρω και για τη διασφάλιση της ποιότητας των παρεχόμενων υπηρεσιών, η ΥΠΗΡΕΣΙΑ δύναται να προβαίνει στους απαιτούμενους/προβλεπόμενους ελέγχους, συμπεριλαμβανομένων επισκέψεων στους χώρους εκτέλεσης εργασιών και αποθήκευσης ανταλλακτικών – αναλωσίμων, καθ΄ όλη τη διάρκεια ισχύος της εκάστοτε σύμβασης. Σε περίπτωση ελέγχου θα συντάσσεται πρακτικό ελέγχου που θα λαμβάνει ο ΑΝΑΔΟΧΟΣ επί τόπου συμπληρωμένο με τις σχετικές παρατηρήσεις.

**4.6 Προσωπικό – Μέσα**

**4.6.1** Οι εργασίες επισκευής θα πραγματοποιούνται από κατάλληλο τεχνικό προσωπικό του ΑΝΑΔΟΧΟΥ, με τις απαραίτητες ειδικές συσκευές, εργαλεία και όργανα μετρήσεων και ελέγχου σύμφωνα με τις οδηγίες του κατασκευαστικού οίκου του κάθε υλικού.

**4.6.2** Το τεχνικό προσωπικό του ΑΝΑΔΟΧΟΥ και μόνο αυτό, να χρησιμοποιεί τα έντυπα (SERVICE MANUAL, USER MANUAL, ηλεκτρονικά σχέδια, κλπ) και τις πληροφορίες που κατέχει αποκλειστικά και μόνο για τη διεξαγωγή των απαραίτητων εργασιών τεχνικής υποστήριξης και συντήρησης των υλικών.

**4.7 Αξιοπιστία Αναδόχου**

**4.7.1** Πιστοποιητικό εγγραφής στο «Ενιαίο Μητρώο Επιχειρήσεων Αμυντικού Τομέα» σύμφωνα με το άρθρο 64 του ν.3978/11. Διευκρινίζεται ότι μέχρι την εγγραφή του στο Ενιαίο Μητρώο Επιχειρήσεων Αμυντικού Τομέα, που αρμόδια υπηρεσία για την κατάρτιση, τήρηση και ενημέρωσή του έχει οριστεί η Γενική Διεύθυνση Αμυντικών Εξοπλισμών και Επενδύσεων (ΓΔΑΕΕ) του Υπουργείου Εθνικής Άμυνας, ο ΑΝΑΔΟΧΟΣ μπορεί να προσκομίσει ένορκη βεβαίωση ενώπιον συμβολαιογράφου, στην οποία να δηλώνεται ότι:

**4.7.1.1** Πληροί τις τιθέμενες από τα άρθρα 57-62 του ν.3978/11 προϋποθέσεις εγγραφής του σε αυτό.

**4.7.1.2** Βρίσκεται σε διαδικασία εγγραφής στο «Ενιαίο Μητρώο Επιχειρήσεων Αμυντικού Τομέα».

**4.7.2** Ο ΑΝΑΔΟΧΟΣ να διαθέτει πιστοποίηση συμμόρφωσης προς το σύστημα διαχείρισης ποιότητας κατά το πρότυπο ΕΛΟΤ ΕΝ ISO 9001:2015 (Συστήματα διαχείρισης της ποιότητας – Απαιτήσεις).

**4.8 Προληπτικά Μέτρα**

Ο ΑΝΑΔΟΧΟΣ οφείλει να λαμβάνει τα απαιτούμενα και απαραίτητα προληπτικά μέτρα για την αποφυγή τυχόν φθορών ή ζημιών στο υλικό ή τα υλικά, σύμφωνα με τις τεχνικές προδιαγραφές ή οδηγίες του κατασκευαστικού οίκου.

**5 ΣΥΣΚΕΥΑΣΙΑ / ΕΠΙΣΗΜΑΝΣΕΙΣ**

Ο ΑΝΑΔΟΧΟΣ είναι υπεύθυνος για τη συσκευασία και την ασφαλή μεταφορά των υλικών σύμφωνα με την κείμενη νομοθεσία και τα τεχνικά εγχειρίδια.

**6 ΑΠΑΙΤΗΣΕΙΣ ΣΥΜΜΟΡΦΩΣΗΣ**

**6.1 Συνοδευτικά Έγγραφα / Πιστοποιητικά**

Με την ολοκλήρωση κάθε επισκευής, ο ΑΝΑΔΟΧΟΣ θα υποβάλει Τεχνική Αναφορά που θα περιλαμβάνει, κατ’ ελάχιστον, τα εξής:

**6.1.1** Εργατοώρες που δαπανήθηκαν για την επισκευή και κόστος αυτών.

**6.1.2** Τα ανταλλακτικά – αναλώσιμα που χρησιμοποιήθηκαν και κόστος αυτών.

**6.1.3** Τιμές μετρήσεων και αποτελέσματα δοκιμών, για όσα υλικά απαιτείται.

**6.1.4** Τυχόν παρατηρήσεις σχετικά με την παρασχεθείσα υπηρεσία επισκευής, την επαναλειτουργία ή όχι του υλικού ή των υλικών (εξ' ολοκλήρου ή τμήματος αυτών) ή και πιθανές αλλαγές και τροποποιήσεις κατά την εκτέλεση.

**6.1.5** Έγγραφη πρωτότυπη εγγύηση (όχι φωτοαντίγραφο) καλής λειτουργίας του υλικού για το χρόνο που καθορίζεται στην παράγραφο 7.1.

**6.2 Επιθεωρήσεις / Δοκιμές**

**6.2.1** Αρχική Επιθεώρηση

Η παράδοση των υλικών στον ΑΝΑΔΟΧΟ από την ΥΠΗΡΕΣΙΑ θα πραγματοποιείται με πρωτόκολλο παράδοσης – παραλαβής, κατόπιν μακροσκοπικού ελέγχου από τον ΑΝΑΔΟΧΟ με την παρουσία εκπροσώπων της ΥΠΗΡΕΣΙΑΣ.

**6.2.2** Επιθεώρηση εκτέλεσης εργασιών

Η ΥΠΗΡΕΣΙΑ διατηρεί το δικαίωμα να επισκεφτεί τις εγκαταστάσεις του ΑΝΑΔΟΧΟΥ και τυχόν υπεργολάβων που έχουν οριστεί ή στους οποίους έχουν ανατεθεί οι εργασίες από τον ΑΝΑΔΟΧΟ, προς παρακολούθηση των ελέγχων και της εκτέλεσης των εργασιών επισκευής.

**6.2.3 Έλεγχοι Αποδοχής**

**6.2.3.1** Το προς παράδοση υλικό θα γίνεται αποδεκτό εφόσον πληροί τα κριτήρια αποδοχής που τίθενται από την ΥΠΗΡΕΣΙΑ, στο πλαίσιο οπτικού και δυναμικού ελέγχου. Τα κριτήρια αποδοχής θα έχουν τη μορφή δελτίου οπτικού ελέγχου και δελτίου δυναμικού ελέγχου αντίστοιχα. Υποδείγματα δελτίων στις Προσθήκες Ι και ΙΙ της παρούσας προδιαγραφής. Τα ανωτέρω δελτία θα εξειδικεύονται κατά περίπτωση στους Ειδικούς Όρους του εκάστοτε διαγωνισμού.

**6.2.3.2** Ο ΑΝΑΔΟΧΟΣ θα διενεργεί, με δική του μέριμνα και κόστος, δυναμικό έλεγχο και θα υποβάλει συμπληρωμένο και υπογεγραμμένο το δελτίο δυναμικού ελέγχου, όπου θα αναγράφονται τα αποτελέσματα του ελέγχου.

**6.2.3.3** Η επιτροπή παραλαβής:

**6.2.3.3.1** Θα αξιολογεί το υποβληθέν δελτίο δοκιμών.

**6.2.3.3.2** Θα διενεργεί οπτικό έλεγχο του υλικού, σύμφωνα με το δελτίο οπτικού ελέγχου.

**6.2.3.3.3** Εφόσον τα αποτελέσματα των ανωτέρω πληρούν τα κριτήρια αποδοχής που έχουν τεθεί από την Υπηρεσία, θα κρίνει ως αποδεκτό το υλικό.

**6.2.3.3.4** Σε περίπτωση που το υλικό κρίνεται μη αποδεκτό, ο ΑΝΑΔΟΧΟΣ δύναται εντός 10 εργασίμων ημερών να υποβάλει πρόταση για διορθωτικές ενέργειες από μέρους του. Σε περίπτωση αποδοχής της πρότασης του ΑΝΑΔΟΧΟΥ από την ΥΠΗΡΕΣΙΑ, η διαδικασία των παραγράφων 6.2.3.1 έως 6.2.3.3 επαναλαμβάνεται, σε χρόνο συμφωνημένο μεταξύ ΥΠΗΡΕΣΙΑΣ – ΑΝΑΔΟΧΟΥ και όχι μεγαλύτερο από 2 μήνες.

**6.2.4 Παραλαβή υλικών**

Εφόσον επιτύχει στον δυναμικό και στον οπτικό έλεγχο, το προς παράδοση υλικό θα συνοδεύεται από δήλωση συμμόρφωσης του ΑΝΑΔΟΧΟΥ, με την οποία θα πιστοποιεί ότι το υλικό συμμορφώνεται με τις απαιτήσεις της παρούσας ΠΕΔ και της εκάστοτε σύμβασης.

**6.2.5 Έλεγχος εγγράφων**

Ελέγχονται τα συνοδευτικά έγγραφα / πιστοποιητικά της παραγράφου 6.1, ως προς την αρτιότητα, πληρότητα, εγκυρότητα αυτών.

**6.2.6 Μακροσκοπικός έλεγχος**

**6.2.6.1** Έλεγχος αρτιότητας της συσκευασίας του προς παράδοση υλικού.

**6.2.6.2** Οπτική επιθεώρηση της καλής κατάστασης του προς παράδοση υλικού και των εξαρτημάτων του, από πλευράς εμφάνισης, λειτουργικότητας, κακώσεων ή φθορών.

**6.2.6.3** Εάν κατά τους μακροσκοπικούς ελέγχους διαπιστωθεί μη συμμόρφωση οποιουδήποτε υλικού ή διάταξης με τις απαιτήσεις της παρούσας ΠΕΔ, η ΥΠΗΡΕΣΙΑ δύναται να ζητήσει την αντικατάστασή τους ή να το απορρίψει χωρίς περαιτέρω ελέγχους.

**6.2.7 Λοιποί Έλεγχοι**

Η ΥΠΗΡΕΣΙΑ διατηρεί το δικαίωμα να ζητήσει οποιονδήποτε επιπλέον έλεγχο κριθεί σκόπιμος και απαραίτητος, χωρίς να δεσμεύεται από τον χρόνο ελέγχου. Το κόστος του επιπλέον ελέγχου θα βαρύνει την ΥΠΗΡΕΣΙΑ.

**6.2.8 Πληρωμές**

Το κόστος των ελέγχων αποδοχής του προς παραλαβή υλικού θα βαρύνει αποκλειστικά τον προμηθευτή σύμφωνα με τα καθοριζόμενα στο Ν.3433/2011.

**7 ΥΠΗΡΕΣΙΕΣ/ΥΠΟΣΤΗΡΙΞΗ**

**7.1 Εγγυήσεις**

Ο ΑΝΑΔΟΧΟΣ παρέχει εγγύηση καλής λειτουργίας, για τουλάχιστον δώδεκα (12) μήνες. Η περίοδος εγγύησης εκκινεί από την ημερομηνία οριστικής παραλαβής του υλικού από την ΥΠΗΡΕΣΙΑ. Κατά τη διάρκεια της περιόδου εγγύησης, ο ΑΝΑΔΟΧΟΣ αναλαμβάνει την αποκατάσταση της λειτουργίας του υλικού εντός 30 ημερολογιακών ημερών από την ημέρα ειδοποίησής του από την ΥΠΗΡΕΣΙΑ. Η ειδοποίηση του προμηθευτή δύναται να υλοποιηθεί με κάθε πρόσφορο μέσο, συμπεριλαμβανομένης της αποστολής e-mail.

**7.2 Ποινικές Ρήτρες – Αποζημίωση – Ανώτερη Βία**

**7.2.1** Ο ΑΝΑΔΟΧΟΣ υποχρεούται να καταβάλλει ποινική ρήτρα, σε περίπτωση που ξεπεράσει τους χρόνους των παραγράφων 8.2 και 8.3.

**7.2.2** Ο προσδιορισμός του τρόπου υπολογισμού και επιβολής των ποινικών ρητρών θα καθοριστεί στους ειδικούς όρους της σύμβασης, σύμφωνα με την ισχύουσα νομοθεσία.

**7.2.3** Ο ΑΝΑΔΟΧΟΣ υποχρεούται να αποζημιώσει την ΥΠΗΡΕΣΙΑ ή να αντικαταστήσει με ίδιου ή καλύτερου τύπου και κατασκευής υλικό για κάθε πιθανή απώλεια, φθορά ή ζημιά που τυχόν θα συμβεί είτε κατά τη μεταφορά του (από τις εγκαταστάσεις της ΥΠΗΡΕΣΙΑΣ στις εγκαταστάσεις του ΑΝΑΔΟΧΟΥ και αντίστροφα), είτε κατά την επισκευή του, είτε κατά το διάστημα παραμονής τους στις εγκαταστάσεις του ΑΝΑΔΟΧΟΥ ή των υπεργολάβων του ένεκα οποιασδήποτε αιτίας (κλοπή, πυρκαγιά κλπ).

**7.2.4** Η ΥΠΗΡΕΣΙΑ διατηρεί το δικαίωμα σε περίπτωση που κριθεί ότι μια εργασία επισκευής δεν είναι συμφέρουσα, να μην εγκρίνει την συνέχιση των εργασιών αποκατάστασης. Στην περίπτωση αυτή, θα καταβάλλεται στον ΑΝΑΔΟΧΟ μόνο το συμφωνηθέν κόστος αρχικής επιθεώρησης (τεχνικός – διαγνωστικός έλεγχος).

**7.2.5** Δεν επιβάλλονται κυρώσεις στον ΑΝΑΔΟΧΟ εφόσον διαπιστωθεί «Ανώτερη Βία» από την οποία προκαλείται αδυναμία παροχής των υπηρεσιών μέσα στους συμβατικούς χρόνους που αναφέρονται στην παρούσα προδιαγραφή. Η απόδειξη της «Ανώτερης Βίας» βαραίνει τον ΑΝΑΔΟΧΟ.

**7.3 Εμπιστευτικότητα**

**7.3.1** Στο πλαίσιο της παρούσας, η ΥΠΗΡΕΣΙΑ διατηρεί το δικαίωμα να μην παρέχει στοιχεία, τα οποία εμπίπτουν στην αρχή της εμπιστευτικότητας και θεωρούνται τεχνικά ή επιχειρησιακά ευαίσθητα.

**7.3.2** Ο ΑΝΑΔΟΧΟΣ υποχρεούται ρητά στην τήρηση εμπιστευτικότητας σε θέματα που αφορούν στην ανακοίνωση ή γνωστοποίηση προς τρίτους των οικονομικών δεδομένων της σύμβασης και οποιασδήποτε πληροφορίας αναφορικά με τις επισκευές των υλικών.

**8 ΛΟΙΠΕΣ ΑΠΑΙΤΗΣΕΙΣ**

**8.1** Τόπος Παράδοσης: Όπως ορίζεται στη διακήρυξη του Διαγωνισμού.

**8.2** Χρόνος αρχικής επιθεώρησης: Ο χρόνος αρχικής επιθεώρησης (τεχνικός – διαγνωστικός έλεγχος) δεν δύναται να ξεπερνά τον 1 μήνα από την ημερομηνία παραλαβής του υλικού από τον ΑΝΑΔΟΧΟ.

**8.3** Χρόνος παράδοσης επισκευασμένου υλικού στην ΥΠΗΡΕΣΙΑ: Ο χρόνος παράδοσης δεν δύναται να ξεπερνά τους 6 μήνες από την ημερομηνία έγκρισης επισκευής του υλικού από την ΥΠΗΡΕΣΙΑ.

**9 ΠΕΡΙΕΧΟΜΕΝΟ ΠΡΟΣΦΟΡΑΣ**

Στην προσφορά να κατατεθούν:

**9.1 Έντυπο Συμμόρφωσης**.

Ο υποψήφιος προμηθευτής είναι υποχρεωμένος στην προσφορά του να επισυνάψει το Έντυπο Συμμόρφωσης προς Προδιαγραφές Ενόπλων Δυνάμεων, σύμφωνα με το υπόδειγμα που βρίσκεται αναρτημένο στη διαδικτυακή τοποθεσία (https://prodiagrafes.army.gr) επιλέγοντας στη σχετική ηλεκτρονική εφαρμογή «ΝΟΜΟΘΕΣΙΑ – ΕΝΤΥΠΑ- ΥΠΟΔΕΙΓΜΑΤΑ» και έπειτα «ΕΝΤΥΠΑ». Διευκρινίζεται ότι, η κατάθεση του εν λόγω εντύπου δεν απαλλάσσει τους υποψήφιους προμηθευτές από την υποχρέωση υποβολής των κατά περίπτωση δικαιολογητικών, που καθορίζονται με την παρούσα προδιαγραφή. Το Έντυπο Συμμόρφωσης συμπληρώνεται από τον υποψήφιο προμηθευτή, παράγραφο προς παράγραφο, με παραπομπή όπου απαιτείται σε τεχνικά φυλλάδια και λοιπά έντυπα και έγγραφα που συνυποβάλλει με την τεχνική προσφορά του.

**9.2 Λοιπά δικαιολογητικά**

Τα δικαιολογητικά (βεβαιώσεις, πιστοποιητικά, έντυπα) που απαιτούνται από την παρούσα προδιαγραφή.

**10 ΣΗΜΕΙΩΣΕΙΣ**

**10.1 Ορισμοί**

Για την πληρέστερη κατανόηση της παρούσας ΠΕΔ, παρατίθενται ακολούθως επεξήγηση για τους εξής όρους:

ΥΠΗΡΕΣΙΑ: ορίζονται οι διάφοροι φορείς – Μονάδες – επιτροπές του Στρατού Ξηράς που τον εκπροσωπούν έναντι του ΑΝΑΔΟΧΟΥ.

ΑΝΑΔΟΧΟΣ: ορίζονται το ένα ή περισσότερα φυσικά ή νομικά πρόσωπα δημοσίου ή ιδιωτικού δικαίου και/ή οποιαδήποτε κοινοπραξία των παραπάνω που θα επιλεχθεί να παρέχει τις προσφερόμενες υπηρεσίες.

Αναλώσιμα: οποιαδήποτε υλικά, ανταλλακτικά, εξαρτήματα ή παρελκόμενα τα οποία αναλώνονται κατά την ομαλή λειτουργία.

Ανταλλακτικά: είναι όλα τα μηχανικά ή ηλεκτρονικά μέρη – τμήματα τα οποία απαρτίζουν τον εξοπλισμό, εκτός από τα αναλώσιμα.

Υλικό: συγκροτήματα / υποσυγκρότημα τροχοφόρου ή ερπυστριοφόρου οχήματος.

Επισκευή: Συνίσταται στις απαραίτητες εργασίες που πρέπει να εκτελεσθούν προκειμένου να αποκατασταθεί πλήρως η λειτουργική κατάσταση ενός υλικού, στο οποίο έχει διαγνωστεί βλάβη ή αστοχία.

**10.2** Συντμήσεις / Σύμβολα

ΠΕΔ: Προδιαγραφή Ενόπλων Δυνάμεων

CPV: Common Procurement Vocabulary

Ε.Σ.: Ελληνικός Στρατός

**11 ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ**

Σχολιασμός της παρούσας ΠΕΔ από κάθε ενδιαφερόμενο, μπορεί να γίνει μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία https://prodiagrafes.army.gr, καθ’ όλο το χρονικό διάστημα που αυτή βρίσκεται αναρτημένη στην εν λόγω ιστοσελίδα.

|  |
| --- |
| ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ  ΠΕΔ -B-  ΣΥΝΤΑΞΗ ΓΕΣ/ΔΜΧ/2  Συνταγματάρχης (ΜΧ) Νικόλαος Παπαμαργαρίτης |
| ΕΛΕΓΧΟΣ ΓΕΣ/Γ3/ΥΔΝΤΗΣ |
| ΘΕΩΡΗΣΗ ΓΕΣ/ΔΜΧ/ΔΝΤΗΣ    ΙΑΝΟΥΑΡΙΟΣ 2025 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **ΠΡΟΣΘΗΚΗ Ι**  **ΔΕΛΤΙΟ ΟΠΤΙΚΟΥ ΕΛΕΓΧΟΥ**  **(ΥΠΟΔΕΙΓΜΑ)**   |  |  |  |  | | --- | --- | --- | --- | | **α/α** | **ΑΠΑΡΤΙΟ** | **ΚΡΙΤΗΡΙΑ**  **ΕΠΙΘΕΩΡΗΣΗΣ ΚΑΙ ΑΠΟΔΟΧΗΣ** | **ΑΠΟΤΕΛΕΣΜΑΤΑ ΕΛΕΓΧΟΥ (ΚΑΛΩΣ/ΣΦΑΛΜΑ)** | | 1 | Γενικά | Δεν έχουν πραγματοποιηθεί μη εξουσιοδοτημένες τροποποιήσεις/παρεμβάσεις στον κινητήρα ή στα εξαρτήματά του |  | | Δεν υπάρχουν στοιχεία για μη εξουσιοδοτημένη διάτρηση, συγκόλληση ή επισκευή |  | | Η τρέχουσα τεχνική κατάσταση του κινητήρα την ημέρα της επιθεώρησης επιτρέπει την εγκατάσταση σε δοκιμαστήριο |  | | Έχουν χρησιμοποιηθεί ανταλλακτικά καινούρια, γνήσια, σύμφωνα με τον Αριθμό Ονομαστικού (Α/Ο) τους ή με τις προδιαγραφές του κατασκευαστή |  | | 2 | Διάβρωση | Ο κινητήρας είναι βαμμένος |  | | Τυχόν γρατζουνιές και βαθουλώματα δεν επηρεάζουν τη λειτουργία του κινητήρα |  | | Συνολική οξείδωση σε επιφάνεια μικρότερη των 10cm2 |  | | Δεν υπάρχουν οξειδωμένες οπές |  | | 3 | Καλωδιώσεις | Δεν υπάρχουν ελαττωματικά ή φθαρμένα καλώδια |  | | Οι καλωδιώσεις είναι συμβατές με τις προδιαγραφές |  | | Δεν υπάρχουν ελλείποντα καλώδια |  | | 4 |  |  |  | | 5 |  |  |  |   Σημείωση: Το παρόν αποτελεί υπόδειγμα. Το δελτίο συντάσσεται κατά περίπτωση, ανά υλικό.  **ΠΡΟΣΘΗΚΗ ΙΙ**  **ΔΕΛΤΙΟ ΔΥΝΑΜΙΚΟΥ ΕΛΕΓΧΟΥ**  **(ΥΠΟΔΕΙΓΜΑ)**   |  |  |  |  |  | | --- | --- | --- | --- | --- | | **α/α** | **ΠΕΡΙΟΧΗ ΔΟΚΙΜΗΣ** | **ΟΝΟΜΑΣΤΙΚΗ ΤΙΜΗ** | **ΑΠΟΔΕΚΤΗ ΑΝΟΧΗ** | **ΑΠΟΤΕΛΕΣΜΑΤΑ ΕΛΕΓΧΟΥ (ΚΑΛΩΣ/ΣΦΑΛΜΑ)** | | 1 | Ισχύς (max) (στις 2800rpm) | ≥ 204Hp | +5%  -0% |  | | 2 | Θερμοκρασία Λαδιού (σε συνθήκες ονομαστικής λειτουργίας) | 93o C-120o C |  |  | | 3 | Θερμοκρασία καυσαερίων | 476o C | ± 12o C |  | | 4 | Πίεση λαδιού (στις 2800rpm) | 50-70psi  (3,45 – 4,83 bar) |  |  | | 5 | Βαθμός συμπίεσης | 18:1 |  |  | | 6 |  |  |  |  | | 7 |  |  |  |  |   Σημείωση: Το παρόν αποτελεί υπόδειγμα. Το δελτίο συντάσσεται κατά περίπτωση, ανά υλικό. |